Hollandi valitsus teatas reedel tagasiastumisest, võttes vastutuse aastaid kestnud lastetoetuste süsteemi väärjuhtimises, mis tõukas tuhanded pered rahalistesse raskustesse.
Valitsuse lahkumine järgneb eelmisel kuul toimunud parlamentaarsele uurimisele, mis leidis, et maksuametnikud olid vääralt süüdistanud perekondi lapsetoetustega petmises, vahendas Reuters.
Uurimisega leiti, et umbes 10 000 perekonda sunniti tagasi maksma kümneid tuhandeid eurosid toetusi, mis mõnel juhul viisid inimesi töötuse, pankroti ning lahutusteni. Raportis nimetati juhtunut pretsedendituks ebaõigluseks.
Peaminister Mark Rutte juba andis lahkumisavalduse kuningas Willem-Alexanderile.
Rutte valitsus jääb 17. märtsil kavandatud valimisteni ajutise valitsusena ametisse, et tegeleda koroonakriisiga.
Toimetaja: Merili Nael